สังคมข่าวหุ้น
*... ดัชนีตลาดหุ้นไทยปิดที่ระดับ 1,228.03 จุด เพิ่มขึ้น 17.55 จุด มูลค่าการซื้อขาย 53,795 ล้านบาท ติดตามทิศทางราคาน้ำมันจากผลพวงของการประชุมโอเปกพลัส และ G20 ติดตามตัวเลขส่งออก และผลิตภัณฑ์มวลรวมภายในประเทศ (GDP) ของจีน, ติดตามยอดขายรถยนต์ของไทย และการทยอยประกาศผลประกอบการของกลุ่มแบงก์งวดไตรมาส 1/2563 ...
12 เม.ย. 2563

สโนว์แมน
*… ดัชนีตลาดหุ้นไทยปิดที่ระดับ 1,228.03 จุด เพิ่มขึ้น 17.55 จุด มูลค่าการซื้อขาย 53,795 ล้านบาท ติดตามทิศทางราคาน้ำมันจากผลพวงของการประชุมโอเปกพลัส และ G20 ติดตามตัวเลขส่งออก และผลิตภัณฑ์มวลรวมภายในประเทศ (GDP) ของจีน, ติดตามยอดขายรถยนต์ของไทย และการทยอยประกาศผลประกอบการของกลุ่มแบงก์งวดไตรมาส 1/2563 …
*… ILINK ราคาพุ่งชนซิลลิ่ง 14.88% มาอยู่ที่ 2.78 บาท เพิ่มขึ้น 0.36 บาท หลังบอร์ดอนุมัติโครงการซื้อหุ้นคืนเพื่อบริหารการเงิน โดยใช้วงเงินสูงสุดไม่เกิน 200 ล้านบาท เพื่อซื้อหุ้นคืนไม่เกิน 40 ล้านหุ้น หรือคิดเป็น 7.36% ของหุ้นที่จำหน่ายได้แล้วทั้งหมด โดยเป็นการซื้อในตลาดหลักทรัพย์แห่งประเทศไทย (ตลท.) มีระยะเวลาที่จะซื้อหุ้นคืนตั้งแต่วันที่ 23 เม.ย.-22 ต.ค. 2563 …
*… CPF เตรียมขึ้น XD วันพรุ่งนี้ (15 เม.ย.) จึงเป็นโอกาสสุดท้ายเข้าเก็บหุ้นเพื่อรับเงินปันผล 0.40 บาท กำหนดจ่ายปันผล 30 เม.ย. 2563 ต่อเนื่องด้วยงบปี 2563 ว่ากันว่าตัวเลขกำไรจะเติบโตกว่า 35% จากธุรกิจสุกรจากราคาเฉลี่ยกิโลกรัมละ 72 บาท ส่วนเวียดนามเริ่มไตรมาสแรกเพิ่มขึ้นกว่า 15% สอดคล้องนักวิเคราะห์หลายสำนักที่ออกมาแนะนำลงทุนหุ้น CPF ให้ราคาเป้าหมายเกิน 35 บาทเลยทีเดียว แม้ผลกระทบโควิด-19 อาจทำให้การลงทุนอาจชะลอไปบ้างก็ตาม ขณะที่ “ประสิทธิ์ บุญดวงประเสริฐ” ประธานคณะผู้บริหาร ย้ำชัดว่าธุรกิจยังผลิตต่อเนื่องเพื่อความมั่นคงทางอาหารไม่ขาดแคลน ด้านการลงทุนยังเหมือนเดิม แต่อาจชะลอออกไป 1-2 ไตรมาสเท่านั้น …
*… JAS จ่อขึ้นเครื่องหมาย XD วันที่ 20 เม.ย. 2563 ทำให้สามารถเข้าเก็บหุ้นช่วงสัปดาห์นี้เพื่อรับเงินปันผล 1.48 บาท ที่จะจ่ายปันผลวันที่ 8 พ.ค. 2563 คิดเป็น Dividend Yield ประมาณ 28.19% จากราคาหุ้นล่าสุดที่ 5.25 บาท …
*… DOD โชว์ได้รับออเดอร์ในการผลิตแอลกอฮอล์เจลล้างมือ และสเปรย์แอลกอฮอล์เข้ามาอย่างต่อเนื่อง ส่งผลให้ “พีซีซีเอ แล็บบอราเทอรี่” (PCCA) ซึ่งเป็นบริษัทลูก ต้องเพิ่มไลน์การผลิตให้ทันตามยอดออเดอร์ที่เข้ามาทุกวัน จากปัจจุบันที่ PCCA มีกำลังการผลิตเฉลี่ย 200,000 ขวด/วัน เพิ่มขึ้นเป็น 500,000 ขวด/วัน ซึ่งจากยอดออเดอร์ที่เข้ามาตั้งแต่ 2-3 เดือนเป็นระยะติดต่อกัน น่าจะส่งผลให้แนวโน้มผลการดำเนินงานของ DOD ครึ่งปีแรกปีนี้ คาดหนุนรายได้เพิ่มขึ้นแบบก้าวกระโดดได้ จากช่วงเดียวกันของปีก่อนที่มีรายได้ราว 251 ล้านบาท …
*… DEMCO ระหว่างวันราคาหุ้นปรับตัวเพิ่มขึ้นชนซิลลิ่งและปิดตลาดที่ราคาสูงสุด 2.30 บาท เพิ่มขึ้น 15% หลังคว้างานสร้างสถานีไฟฟ้าคูคตของกฟภ.มูลค่า 283.30 ล้านบาท ดันแบ็กล็อกพุ่ง 3,000 ล้านบาท คาดทยอยรับรู้รายได้ต่อเนื่อง …
*… ราคาหุ้น MATCH พุ่ง 87.65% มาปิดตลาดที่ 1.52 บาท หลัง “บีบีทีวี โปรดักส์ชันส์” ตั้งโต๊ะเทนเดอร์หุ้น MATCH จำนวน 199,315,417 หุ้น คิดเป็น 25.50% ราคาเสนอซื้อหุ้นละ 1.60 บาท ซึ่งสูงกว่าราคาหุ้นในกระดาน สำหรับ “บีบีทีวี โปรดักส์ชันส์” ปัจจุบันถือหุ้น MATCH รวมคิดเป็นสัดส่วน 74.50% ฟากตลท.ขยายซิลลิ่ง-ฟลอร์หุ้น MATCH วันที่ 10 เม.ย. 2563 ไม่เกิน 1 เท่าจากราคาซื้อขายครั้งสุดท้าย เพื่อให้ซื้อขายต่อไปได้ตามสภาพความเป็นจริง …
*… HMPRO ปรับตัวในสถานการณ์ที่ยังมีการปิดสาขาในภาวะที่มีการระบาดของไวรัสโควิด-19 โดยคัดสินค้าคุณภาพต้านโควิด-19 ตอบโจทย์ลูกค้าที่อยู่บ้านเพื่อ Work from Home ที่มีคุณสมบัติป้องกันการแพร่ระบาด โดยเฉพาะ 4 กลุ่มใหญ่ อาทิ เครื่องล้างจาน, เครื่องฟอกอากาศ, เครื่องดูดฝุ่น, เครื่องซักอบผ้า ที่มีคุณสมบัติฆ่าเชื้อโรค ช้อปออนไลน์ได้ง่าย ๆ มั่นใจเหมือนไปสาขา พร้อมบริการจัดส่งภายในวัน Sameday Delivery ซื้อวันนี้ ส่งวันนี้ จัดส่งสินค้าภายในวันเดียวกัน เมื่อซื้อสินค้าและชำระเงินก่อนเวลา 14.00 น. อีกด้วย หรือบริการ Home Service ติดตั้งฟรี เปลี่ยนคืนสินค้า ซ่อมสินค้า การันตีด้วยทีมช่างมืออาชีพ พร้อมให้การดูแลตลอด 24 ชั่วโมง …
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่านwww.facebook.com/kaohoononline, www.facebook.com/tv.kaohoon และ FM 96 Mhz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.